Hamburg-Altona stasjon

Hamburg-Altona stasjon er med 100 000 reisende/dag en av Hamburgs viktigste stasjoner. Den blir betjent av S-Bahn, regiontog og nasjonale og internasjonale fjerntog. I tillegg er den en av Tysklands syv terminaler for internasjonale biltog.

Den første stasjonen i Altona ble bygd 1844 rett ovenfor bakken ned til Elben. Linjen Altona-Kiel var den første danske jernbane fordi Holstein på den tiden lå under den danske kongen. I løpet av 1880-årene hadde trafikken vokst så sterkt at en større stasjon hadde blitt nødvendig. Bebyggelsen i området hadde imidlertid også vokst slik at den eksisterende stasjonen ikke kunne utvides. Derfor ble det vedtatt å bygge en ny stasjon rundt 500 m lenger mot nord, denne ble åpnet i 1898, og dagens stasjon befinner seg også her.

Da den underjordiske City-S-Bahn ble bygd 1979 ble den opprinnelige stasjonen fra 1898 erstattet av en ny bygning.

 Referanser 

Kategori:Jernbanestasjoner i Hamburg
Kategori:Jernbanestasjoner åpnet i 1898
Kategori:1898 i Tyskland